السلام عليكم ورحمة الله وبركاته،،، يا أخوان أنا شوي محتاس.. فيه واحد من أخوياي مقدم على فيزا سياحية بس الله يهداه نسى كشف الحساب وقالوا له ارسله على الايميل وفيزتك مقبولة ويبي لها خمسة أيام. حلويين!! خوينا ارسل على طول بعد ماطلع من القنصلية بس المشكلة ماجاه رد ان تم الحصول على ما ارسلت أو خلافه.. ارسل ايميل لهم يوم الاثنين (اسبوع من المقابلة) ومافيه رد منهم واللي اسمعه من العالم ان الرد في العادة يجي في نفس اليوم! أنا الحمدلله قدمت وقالوا لي بعد خمسة أيام وجتني الفيزا بعد يوم ونص تقريباً! بس هو كمل 10أيام بدون أي خبر. المشكلة إن لما قالوا له ان الفيزا مقبولة ويبي لها خمسة أيام انا قلت شكله نفس حكايتي، فحجزت كل التذاكر والفنادق. والسفر المفروض 27 هالشهر،، يعني باقي 19 يوم تقربياً بس المشكلة إن القنصلية تسكر من 18-22 يعني جوّك عسل.. فايش الدبرة هل اخلي صاحبي يرسل ايميل يستفسر ايش القصة بالزبط؟ هل نجيب طاري السفر ونرفق صور الحجوزات؟ علماً بأن عنده فيزة طالب لسه ماخلصت (الولد تخرج).. انا راح اتفهم فترة التأخير لو قالوا له تحت اجراءات ادارية او قالوا له خل جوازك عندك ونكلمك وقت مانبي نعطيك، بس أعرف ثلاثة قالوا لهم بعد 5 ايام وجتهم في يومين إلا صاحبنا!! لأن الفكرة إذا ماطلعت الفيزا قبل 18 لازم نسحب الجواز ( الجواز قد ياخذ 5 أيام لاسترجاعه). وشاكر لكم